Orbán Ráhel 1 milliós táskával ment cirkuszba
A miniszterelnök legidősebb gyermekének vállán egy Dior márkájú táska volt látható Münchenben, legalábbis ezt írja a 24.hu.
Lapunk is megírta, hogy a magyar miniszterelnök legidősebb lánya, Orbán Ráhel is ott volt a híres német utazó társulat, a Krone Cirkusz Mandana című előadásán, amit április 4-én tartottak Münchenben.

A 24.hu szerint Orbán Ráhel egy egymillió forint körül kapható Dior-táskával a vállán jelent meg. A hvg.hu munkatársa is lefotózta a kormányfő lányát, de azon a képen nem látszik a táska. A lap szerint erről a táskáról van szó:

Szintén e fotó alapján írja azt a 24.hu, hogy Orbán Ráhel cipője sem volt filléres kiadás, az ugyanis szerintük egy 1000 dolláros Louboutin.

Orbán Ráhel a kötcsei piknikre is méregdrága holmikban futott be, csak az órája 12 millió forint volt, de a kocsi se volt semmi, amiből férjével kiszálltak.
Táska cirkusz luxusmárka luxustáska Dior női táska Orbán Ráhel